Άγγελος Βαρβαγιάννης

Ο Άγγελος Βαρβαγιάννης (1893 - 1960) ήταν Έλληνας οικονομολόγος και πολιτικός.

 Βιογραφικά στοιχεία 

Ήταν γιος του Ιωάννη Βαρβαγιάννη, διευθυντή του Συνδέσμου Ελλήνων Βιομηχάνων και Βιοτεχνών, με καταγωγή από τη Νάουσα. Αδέλφια του υπήρξαν οι Βασίλειος και Αλέξανδρος Βαρβαγιάννης που αμφότεροι πέθαναν κατά τη Μικρασιαστική εκστρατεία ως αξιωματικός του στρατού και φαντάρος αντίστοιχα.

Υπήρξε γενικός διευθυντής του Εμπορικού και Βιομηχανικού Επιμελητηρίου Αθηνών, στο οποίο υπηρέτησε για σαράντα χρόνια.Πληροφορίες για τους Βαρβαγιάννη , από την ιστοσελίδα http://www.ascsa.edu.gr/ Βαξεβάνογλου Αλίκη, Οι έλληνες κεφαλαιούχοι 1900 - 1940, εκδόσεις Θεμέλιο, σελ.277 Υπό την ιδιότητά του αυτή ήταν μέλος της Διεθνούς Επιτροπής Ανταλλαγών και του Διεθνούς Εμπορικού Επιμελητηρίου. Συμμετείχε στον ελληνοϊταλικό πόλεμο ως έφεδρος υπολοχαγός. Διετέλεσε βουλευτής Αθηνών με το κόμμα του Ελευθερίου Βενιζέλου στις εκλογές του 1928,Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 98, αρ. 151.  υπήρξε υποψήφιος βουλευτής Αθηνών στις εκλογές του 1946 με τον συνδυασμό Ηνωμένης Παρατάξεως Εθνικοφρόνων, και του 1951 με την παράταξη του Γεωργίου Παπανδρέου, καθώς και πρόεδρος της πολιτικής λέσχης του κόμματος του Παπανδρέου. Την περίοδο 1946 - 1947 χρημάτισε γενικός γραμματέας του Υπουργείου Οικονομικών.Εφημερίδα Ελευθερία, 7/9/1951, φύλλο 3 

Απεβίωσε τον Ιούνιο του 1960. Ήταν παντρεμένος με τη Φεβρωνία Βαρβαγιάννη σε πρώτο γάμο και με την Ευτέρπη Ζειρογιαννοπούλου σε δεύτερο γάμο, με τις οποίες απέκτησε δύο κόρες, τη Μαίρη και τη Λήδα.

 Παραπομπές 

Κατηγορία:Έλληνες οικονομολόγοι
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές Αθηνών